Държавен вестник, бр. 71, 2021 г., стр. 15

БРОЙ  71	
Д Ъ Р Ж А В Е Н  В Е С Т Н И К 	
СТР.  15  
център, включително за нейното съответствие 
с изискванията на действащото законода­
телство, и докладва незабавно пред упра­
вителния съвет при неподаване на данни, 
значителни на брой системни грешки или 
други отклонения от изискванията от страна 
на застрахователите. 
(6) Управителният съвет на Гаранцион­
ния фонд изготвя правила или процедури 
за изпълнение на задълженията по ал. 5 и 
представя в Комисията информацията за 
отклоненията, докладвана от функцията 
„Информационни системи и информационна 
сигурност“, незабавно след заседанието, на 
което тя е била докладвана.
Чл. 32. Лицето, което ръководи друга 
ключова функция, създадена по решение на 
управителния съвет на Гаранционния фонд, 
трябва да има подходяща квалификация и 
опит в съответната област, определени съ­
образно решение на управителния съвет, и 
да отговаря на изискванията по чл. 80, ал. 1, 
т. 3 – 9 от Кодекса за застраховането, като 
се прилага съответно чл. 80, ал. 3, 7 и 8 от 
Кодекса за застраховането.
Г л а в а  т р е т а 
БЮДЖЕТ И ГОДИШЕН ФИНАНСОВ ОТ­
ЧЕТ НА ГАРАНЦИОННИЯ ФОНД. ФОН­
ДОВЕ И СРЕДСТВА НА ФОНДОВЕТЕ
Раздел I
Бюджет на Гаранционния фонд
Чл. 33. Административната издръжка и 
инвестициите на Гаранционния фонд в ак­
тиви за собствената дейност са за сметка на:
1. приходите от инвестиране на сред­
ствата на Фонда за незастраховани МПС, 
приходите от вземания по регресни искове 
на Гаранционния фонд и други източници, 
незабранени със закон;
2. приходите от глоби и имуществени 
санкции и от вноски на застрахователите по 
чл. 554, т. 1 и 3 от Кодекса за застраховането, 
ако това е предвидено в одобрения бюджет 
на Гаранционния фонд за съответната година. 
Чл. 34. (1) Управителният съвет изготвя 
и приема проект на годишен бюджет на 
Гаранционния фонд за следващата отчетна 
година, като го представя за одобрение на 
Комисията ежегодно не по-късно от 30 сеп­
тември на текущата година. Към проекта на 
годишен бюджет се прилага и:
1. решение на управителния съвет на Га­
ранционния фонд, с което е приет проектът 
на годишен бюджет; 
2. прогноза за приходите на Гаранционния 
фонд поотделно по всяка точка на чл. 554 
от Кодекса за застраховането, включително 
оценка на вероятността прогнозните приходи 
по чл. 554, т. 4 – 6 от Кодекса за застрахова­
нето да не бъдат достатъчни за покритие на 
разходите за административна издръжка и за 
инвестиции в активи за собствена дейност 
и други свързани с тях разходи;
3. подробна обосновка от Гаранционния 
фонд по всеки един от критериите по чл. 529, 
ал. 1 от Кодекса за застраховането.
(2) При изготвяне и приемане на проекта 
на бюджет на Гаранционния фонд управител­
ният съвет съобразява административните 
разходи на Фонда да не са необосновано 
завишени. 
(3) За целите на ал. 2 административните 
разходи не се считат за необосновано зави­
шени, когато:
1. не надхвърлят размера на приходите 
от инвестиране на средствата на Фонда за 
незастраховани МПС и приходите от вземания 
по регресни искове на Гаранционния фонд, 
реализирани през предходната финансова 
година; или
2. не надхвърлят размера на администра­
тивните разходи съгласно одобрения бюджет 
за предходната финансова година, в случай 
че този размер е по-голям от размера на 
приходите по т. 1. 
(4) Изключение от правилото по ал. 3, 
т. 2 се допуска, при условие че:
1. процентът на увеличението на размера 
на административните разходи е не по-го­
лям от процента на инфлацията, отчетен 
от Националния статистически институт за 
последната финансова година; или
2. увеличението на размера на администра­
тивните разходи е обосновано от прилагането 
на повелителни разпоредби на закона или 
съдебни спорове; или
3. е необходимо извършването на адми­
нистративни разходи, чието отлагане е не­
възможно или би довело до допълнително 
увеличение на разходите за бъдещи периоди. 
(5) Когато е допуснато увеличение на ад­
министративните разходи на основание ал. 4, 
т. 2 или 3, това увеличение се приспада при 
изготвяне и приемане на проекта на бюджета 
за следващата финансова година, освен ако 
са налице основания по ал. 4, т. 2 или 3 и 
за следващата финансова година. 
(6) След одобряването на проекта на 
бюджет от Комисията управителният съвет 
го представя за приемане от съвета на Га­
ранционния фонд.
(7) Съветът на Гаранционния фонд приема 
представения проект на бюджет или го връ­
ща за преработване, като дава съответните 
задължителни указания на управителния 
съвет, които не могат да противоречат на 
указания на Комисията по чл. 529, ал. 1 от 
Кодекса за застраховането. 
(8) Управителният съвет на Гаранционния 
фонд е длъжен да изпълни дадените по реда 
на ал. 7 указания на съвета на Гаранционния 
фонд, освен ако противоречат на указания 
на Комисията по чл. 529, ал. 1 от Кодекса за